Document ID: 31984D0095

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Φεβρουαρίου 1984
για έγκριση προγράμματος περί έκτακτης επείγουσας δράσης, που θεσπίστηκε με τον κανονισμό (ΕΟΚ) αριθ. 2969/83, για την κτηνοτροφία στην Ιταλία
(Το κείμενο στην ιταλική γλώσσα είναι το μόνο αυθεντικό)
(84/95/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2969/83 του Συμβουλίου της 19ης Οκτωβρίου 1983 σχετικά με θέσπιση έκτακτης επείγουσας δράσης για την κτηνοτροφία στην Ιταλία (1), και ιδίως το άρθρο 3,
Εκτιμώντας:
ότι, για την εφαρμογή της εν λόγω δράσης, η ιταλική κυβέρνηση ανακοίνωσε στις 22 Δεκεμβρίου 1983 το πρόγραμμα που αναφέρεται στο άρθρο 3 του κανονισμού (ΕΟΚ) αριθ. 2969/83, και κοινοποίησε ορισμένες λεπτομέρειες με τέλεξ στις ημερομηνίες 13 και 17 Ιανουαρίου 1984·
ότι το πρόγραμμα αυτό διασφαλίζει ότι η ενίσχυση, που αναφέρεται στο άρθρο 2 του εν λόγω κανονισμού, για τις γεωργικές εκμεταλλεύσεις, που αναφέρονται στο άρθρο 1 του ίδιου κανονισμού, χορηγείται μόνο για να μετατραπούν σε μεσοπρόθεσμα τα βραχυπρόθεσμα δάνεια μέγιστης διάρκειας δώδεκα μηνών, που έχουν συναφθεί από τις εκμεταλλεύσεις αυτές πριν από τις 30 Νοεμβρίου 1983 για τις διαχειριστικές τους ανάγκες· ότι τα ποσά και η διάρκεια της ενίσχυσης που προβλέπονται στο πρόγραμμα φαίνονται κατάλληλα για να επιτευχθούν οι στόχοι του κανονισμού (ΕΟΚ) αριθ. 2969/83· ότι είναι σκόπιμο να εγκριθεί εφεξής αυτό το πρόγραμμα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα σχετικά με τη θέσπιση έκτακτης επείγουσας δράσης για την κτηνοτροφία στην Ιταλία, που υποβλήθηκε από την ιταλική κυβέρνηση στις 22 Δεκεμβρίου 1983, σύμφωνα με τον κανονισμό (ΕΟΚ) αριθ. 2669/83, λαμβανομένων υπόψη των συμπληρωματικών πληροφοριών που κοινοποιήθηκαν απ' αυτή την κυβέρνηση στις ημερομηνίες 13 και 17 Ιανουαρίου 1984.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 8 Φεβρουαρίου 1984.

Labels: 18
5
6